### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra EL**

Kortere skoledage med to lærere og en god SFO

I [adresse] erfarede lærere, pædagoger og forældre, at der var en stor gevinst ved kortere skoledage og muligheden for at være to lærere og dele klasserne i mindre hold. Dette, mener vi i Enhedslisten, skal styrkes endnu mere og være en reel mulighed:

I kølvandet på en lang periode med corona-restriktioner og skolelukninger har skolerne nemlig fået en række udvidede frihedsgrader, som de kan bruge til at hæve fagligheden og trivslen. Blandt andet kan skolerne forkorte skoledagen - så længe kommunerne sikrer sig, at eleverne kan komme i SFO eller fritidstilbud i de timer, hvor skoledagen afkortes.

Det vil ikke være acceptabelt, hvis en omlægning af undervisningen betyder, at der sker en forringelse i SFO'erne, derfor er det vigtigt, at der både er råd til en god SFO og kortere skoledage.

Vi foreslår derfor:

Flere ressourcer til SFO og indskolingen, så der er reel mulighed for at konvertere alle understøttende undervisningslektioner til tolærer-timer uden, at det skal gå ud over SFO'ens fritidspædagogik.

Bobby Laursen og Birgitte Larsen. Enhedslisten de [adresse].

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.